Charter 88
Charter 88 var en britisk politisk bevægelse, som blev oprettet i 1988. Charter 88 arbejdede for reformer af den britiske forfatning og valgsystem.
Bevægelsen blev grundlagt af, og fik især tilslutning fra, liberale og socialdemokratisk indstillede politikere, aktivister, kunstnere og intellektuelle. Charter 88 opstod som en reaktion på Margaret Thatcherregeringernes stærke centraliseringstendenser i deres regeringsudøvelse. Konkret startede Charter 88 med en åbent frihedsbrev til ugemagasinet New Statesman efter Margaret Thatchers tredje valgsejr i 1987.
Som bevægelsens navn antyder, tog den sin inspiration fra den tjekkoslovakiske borgerretsbevægelse Charta 77, som blev grundlagt af Tjekkoslovakiets senere præsident, Václav Havel. Charter 88 skabte i sin tid betydelig opmærksomhed i Storbritannien og stimulerede den politiske debat.
Charter 88 ophørte med at eksistere som selvstændig bevægelse i 2007 hvor den fusionerede med en ny bevægelse, Unlock Democracy.